钦定古今图书集成/明伦汇编/闺媛典/第079卷 > 朱家珍妻于氏
## 钦定古今图书集成/明伦汇编/闺媛典/第079卷 > 朱家珍妻于氏

按《汝州志》：“于氏，朱家珍妻，武进士都指挥东洋女。年
十六，归家珍。未几，家珍病，卧床褥三年，于奉汤药如
一日，吁天乞代，形毁骨立。及珍病革永诀，氏曰：‘万一
不起，相从地下已矣’。已而家珍殁，氏屏饮食，呕血长
号，母姑妯娌，百方劝解，不应。越七日死，神色如生。方
绘形，俄张一目炯然，观者骇异。事闻，建坊旌表。”